สุมินทร์ อุปโยคิน

สุมินทร์ อุปโยคิน อดีตสมาชิกสภาผู้แทนราษฎรจังหวัดเชียงใหม่พัฒนาการกลุ่มทุนการเมืองในภาคเหนือของประเทศไทย: การเปลี่ยนทุนเศรษฐกิจ และวัฒนธรรมให้เป็นทุนการเมือง และเป็นนักธุรกิจสัมปทานป่าไม้ในจังหวัดเชียงใหม่นักการเมืองถิ่นจังหวัดเชียงใหม่

 ประวัติ 
สุมินทร์ อุปโยคิน เกิดราวปี พ.ศ. 2453 ในครอบครัวอุปะโยคิน ซึ่งมีต้นตระกูลคือรองอำมาตย์เอกหลวงโยนะการพิจิตร (ปันโหย่ อุปะโยคิน) หรือพญาตะก่าพ่อค้าไม้ชาวพม่า ท่านเป็นกรมการพิเศษในกองข้าหลวงเทศาภิบาล มณฑลพายัพ คนทั่วไปเรียกท่านว่า หลวงโยฯ แต่ราชการไทยเรียกท่านว่ามองปันโย ท่านเป็นพ่อค้าไม้ชาวพม่าที่ช่วยเจ้าหลวงสร้างสิ่งที่เป็นสาธารณะประโยชน์และบูรณะวัดมากมาย  จากการประกอบคุณความดีสร้างสิ่งที่เป็นสาธารณสมบัติ อย่างต่อเนื่องและการช่วยเหลือทางราชการครั้งปราบกบฏเงี้ยว ที่เมืองแพร่ ส่งผลให้หม่องปันโยเป็นคนเชื้อสายพม่าคนแรก ที่ได้รับพระมหากรุณาธิคุณจากพระมหากษัตริย์ไทย สามรัชกาลคือ รัชกาลที่ 5 ทรงแต่งตั้งให้เป็นหลวงโยนะการพิจิตรและพระราชทานเครื่องราชอิสริยาภรณ์ รัชกาลที่ 6 พระราชทานนามสกุล และรัชกาลที่ 7 พระราชทาน      หีบเพลิงเมื่อถึงแก่กรรม นอกจากนั้นยังได้รับความไว้วางใจจากเจ้าหลวงและเจ้านายฝ่ายเหนือ ให้ทำป่าไม้ในพื้นที่ป่าหลายแห่ง ท่านเป็นผู้นำคนในบังคับอังกฤษในเชียงใหม่   บ้านเดิมของท่านคือบ้านไม้สักในโรงแรมเพชรงามเชียงใหม่ ปัจจุบันคือ โรงแรมเพชรงาม ถนนเจริญประเทศ

สุมินทร์ อุปโยคิน เป็นบุตรของนายอูบะส่วย อุปโยคิน (บุตรชายหลวงโยนการพิจิตร) กับนางบัวจี๋ อุปโยคิน นายสุมินทร์ เรียนหนังสือที่โรงเรียนยุพราชวิทยาลัย และต่อมาเข้าไปเรียนต่อที่ธรรมศาสตรบัณฑิตที่มหาวิทยาลัยธรรมศาสตร์ศราวุฒิ วิสาพรม. ราษฎรสามัญหลังวันปฏิวัติ ๒๔๗๕. แล้วจึงกลับมาเชียงใหม่เพื่อทำสัมปทานป่าไม้ จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 ซึ่งเป็นการเลือกตั้งเพิ่มเติมในสภาผู้แทนราษฎรไทย ชุดที่ 4 นายสุมินทร์ได้รับเลือกตั้งเป็น ส.ส.เชียงใหม่ สมัยแรก

แต่เมื่อทำงานได้ไม่นาน สุมินทร์ อุปโยคิน ก็เสียชีวิตเมื่อวันที่ 18 กรกฎาคม พ.ศ. 2490 ด้วยโรคมะเร็ง ในขณะดำรงตำแหน่งสมาชิกสภาผู้แทนราษฎรจังหวัดเชียงใหม่ รวมอายุได้ 37 ปีรายงานการประชุมสภาผู้แทนราษฎร ครั้งที่ 21/วันที่ 28 กรกฎาคม 2490

สุมินทร์ สมรสกับนางกาญจนา อุปโยคิน มีบุตร 6 คน

 อ้างอิง 

หมวดหมู่:นักธุรกิจจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:บุคคลจากโรงเรียนยุพราชวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ชาวไทยเชื้อสายพม่า
หมวดหมู่:เสียชีวิตจากมะเร็ง